ddrg/super_eurlex huggingface dataset:
ΑΠΟΦΑΣΗ ΤΗΣ ΚΕΝΤΡΙΚΗΣ ΟΜΑΔΑΣ

της 22ας Μαρτίου 1999

σχετικά με τις γενικές αρχές ως προς την αμοιβή των πληροφοριοδοτών και εμπίστων προσώπων

[SCH/C (99) 25]

Τα έμπιστα άτομα και οι πληροφοριοδότες αποτελούν ένα σημαντικό βοηθητικό μέσο για την καταπολέμηση της διασυνοριακής βαριάς εγκληματικότητας, ειδικότερα δε της εγκληματικότητας στον τομέα των ναρκωτικών, εφόσον τα εν λόγω άτομα κατά κανόνα χαίρουν της εμπιστοσύνης των εγκληματιών και έτσι παρέχουν τη δυνατότητα απόκτησης μιας γενικής εικόνας των δραστηριοτήτων των στεγανών εγκληματικών οργανώσεων και των δομών τους.

Επί γερμανικής pροεδρίας, η ομάδα εργασίας "Ναρκωτικά" επελήφθη του θέματος αυτού και διερεύνησε τη νομική κατάσταση καθώς και τη νομική πρακτική όσον αφορά την αμοιβή των πληροφοριοδοτών και εμπίστων προσώπων, οι οποίες ισχύουν στα διάφορα κράτη Σένγκεν. Βάσει των αποτελεσμάτων της έρευνας αυτής, η ομάδα εργασίας "Ναρκωτικά" επεξεργάστηκε κοινές, κατευθυντήριες αρχές όσον αφορά την αμοιβή των πληροφοριοδοτών και εμπίστων προσώπων και την εκχώρηση άυλων πλεονεκτημάτων σε αυτά τα πρόσωπα. Οι υποβληθείσες γενικές αρχές αποτελούν μη δεσμευτικού χαρακτήρα οδηγίες για το χώρο Σένγκεν και στόχος τους είναι να συμβάλλουν στην περαιτέρω βελτίωση της αστυνομικής και τελωνειακής συνεργασίας σε αυτόν τον ευαίσθητο τομέα. Ταυτόχρονα, οι γενικές αρχές θα χρησιμεύσουν ως προσανατολιστικό βοήθημα, στα κράτη μέλη τα οποία βρίσκονται στο στάδιο εκπόνησης αντίστοιχων ρυθμίσεων ή συμπλήρωσης των υφισταμένων.

Η κεντρική ομάδα λαμβάνει γνώση ομοφώνως των μη δεσμευτικών "Γενικών αρχών σχετικά με την αμοιβή των πληροφοριοδοτών και εμπίστων προσώπων" [SCH/Stup (98) 72 rev. 2], με την επιφύλαξη έγκρισης εκ μέρους της εκτελεστικής επιτροπής.
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 11ης Μαρτίου 1999 για την τροποποίηση της εσωτερικής συμφωνίας σχετικά με τα μέτρα που πρέπει να ληφθούν και τις διαδικασίες που πρέπει να ακολουθηθούν για την εφαρμογή της τέταρτης σύμβασης ΑΚΕ-ΕΚ (1999/213/ΕΚ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, στο εξης αποκαλούμενη «συνθήκη» και την τέταρτη σύμβαση ΑΚΕ-ΕΚ, στο εξής αποκαλούμενη «σύμβαση», η οποία υπεγράφη στο Λομέ στις 15 Δεκεμβρίου 1989 και τροποποιήθηκε με τη συμφωνία που υπεγράφη στον Μαυρίκιο στις 4 Νοεμβρίου 1995,

την εσωτερική συμφωνία (1) σχετικά με τα μέτρα που πρέπει να ληφθούν και τις διαδικασίες που πρέπει να ακολουθήσουν για την εφαρμογή της τέταρτης σύμβασης ΑΚΕ-ΕΚ, και ιδίως το άρθρο 7,

Εκτιμώντας:

ότι, σύμφωνα με το άρθρο 5 της σύμβασης, ο σεβασμός των ανθρωπίνων δικαιωμάτων, των δημοκρατικών αρχών και του κράτους δικαίου αποτελεί θεμελιώδες στοιχείο της σύμβασης 7

ότι το άρθρο 366α της σύμβασης προβλέπει ότι εάν ένα συμβαλλόμενο μέρος θεωρήσει ότι ένα άλλο συμβαλλόμενο μέρος αθέτησε υποχρέωσή του όσον αφορά ένα από τα κύρια στοιχεία που αναφέρονται στο άρθρο 5, δύναται να καλέσει το άλλο συμβαλλόμενο μέρος να διενεργήσει διαβουλεύσεις και, υπό ορισμένες προϋποθέσεις, να λάβει τα ενδεδειγμένα μέτρα 7 τα μέτρα αυτά είναι δυνατό, εν ανάγκη, αλλά μόνον ως ύστατο μέσο, να έχουν τη μορφή της μερικής ή πλήρους αναστολής της εφαρμογής της σύμβασης έναντι του οικείου συμβαλλόμενου μέρους 7

ότι είναι σκόπιμο να θεσπισθεί μία αποτελεσματική διαδικασία η οποία θα ακολουθείται κάθε φορά που εξετάζεται το ενδεχόμενο λήψης ενδεδειγμένων μέτρων 7

ότι κατά την έννοια του άρθρου 366α της σύμβασης, με τον όρο «συμβαλλόμενο μέρος» νοούνται, αφενός, η Κοινότητα και τα κράτη μέλη της Ευρωπαϊκής Ένωσης και, αφετέρου, κάθε κράτος ΑΚΕ 7

ότι συνεπώς είναι αναγκαίο τα κράτη μέλη, για τους τομείς τους οποίους καλύπτει η σύμβαση και οι οποίοι εμπίπτουν στις αρμοδιότητες των κρατών μελών, να εξουσιοδοτήσουν το συμβούλιο να λάβει τις απαραίτητες αποφάσεις κατ' εφαρμογή του άρθρου 366α της σύμβασης,

Έπειτα από διαβουλεύσεις με την Επιτροπή,

ΑΠΟΦΑΣΙΖΟΥΝ ΤΑ ΕΞΗΣ:

Άρθρο 1

Μετά το άρθρο 2 της εσωτερικής συμφωνίας, προστίθεται το ακόλουθο άρθρο:

«Άρθρο 2α

Η θέση των κρατών μελών για την εφαρμογή του άρθρου 366α της σύμβασης, όταν καλύπτει θέματα εμπίπτοντα στην αρμοδιότητά τους, καθορίζεται από το Συμβούλιο το οποίο ενεργεί σύμφωνα με την απόφαση της 11ης Μαρτίου 1999 σχετικά με τη διαδικασία εφαρμογής του άρθρου 366α της τέταρτης σύμβασης, ΑΚΕ-ΕΚ. Εάν τα σχεδιαζόμενα μέτρα καλύπτουν τομείς που εμπίπτουν στην αρμοδιότητα των κρατών μελών, το Συμβούλιο μπορεί επίσης να ενεργεί κατόπιν πρωτοβουλίας ενός κράτους μέλους.»

Άρθρο 2

Η παρούσα απόφαση αρχίζει να ισχύει την επόμενη ημέρα από τη δημοσιευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 11 Μαρτίου 1999.

Ο Πρόεδρος

J. TRITTIN

(1) ΕΕ L 229 της 17. 8. 1991, σ. 301.
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 21ης Απριλίου 1998

σχετικά με την επιτόπου ανταλλαγή στατιστικών στοιχείων για τη χορήγηση θεωρήσεων

[SCH/Com-ex (98) 12]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 9 της σύμβασης εφαρμογής της συμφωνίας του Σένγκεν,

το άρθρο 16 της προαναφερθείσας σύμβασης,

Εκτιμώντας ότι η ανταλλαγή, σε τοπικό επίπεδο, στατιστικών στοιχείων σχετικά με τις χορηγήσεις και τις επίσημες αρνήσεις θεωρήσεων επιτρέπει στις διάφορες προξενικές και διπλωματικές αρχές να σχηματίσουν μία εικόνα της γενικής εξέλιξης των αιτήσεων θεώρησης της χώρας δικαιοδοσίας τους καθώς και των ενδεχόμενων διαβιβάσεων των αιτήσεων από μία προξενική ή διπλωματική αρχή ενός εταίρου Σένγκεν σε άλλη,

Εκτιμώντας ότι ο πίνακας σύνθεσης που εξάγεται επιτρέπει στην επιτόπια προξενική συνεργασία να εξετάζει τα αίτια των εξελίξεων που διαπιστώνονται, ειδικότερα σε θέματα "visa-shopping", να εξάγει συμπεράσματα πρακτικού χαρακτήρα και να διατυπώνει, ενδεχομένως, τις συστάσεις που επιβάλλονται στις αντίστοιχες εθνικές αρχές,

Λαμβάνοντας υπόψη το βαρύ φόρτο εργασιών σε διοικητικό επίπεδο που δημιουργεί στις διπλωματικές και προξενικές αρχές η μηνιαία ανταλλαγή στατιστικών στοιχείων σχετικά με τη χορήγηση και την επίσημη άρνηση θεωρήσεων βραχείας παραμονής, την οποία ζητεί η oμάδα eργασίας II από την κεντρική ομάδα, όπως τούτο διατυπώνεται στο σημείωμα SCH/II (95) 50 rev. 2,

Εκτιμώντας, από την άλλη πλευρά, ότι λόγω του εξαιρετικού χαρακτήρα που πρέπει να αποδοθεί στην προσφυγή στις θεωρήσεις περιορισμένης εδαφικής ισχύος (VTL), η μηνιαία ανταλλαγή, σε τοπικό επίπεδο, στατιστικών στοιχείων σχετικά με τις θεωρήσεις αυτές πρέπει να συνεχίζεται σε μηνιαία βάση,

ΑΠΟΦΑΣΙΖΕΙ:

1. Η ανταλλαγή στατιστικών στοιχείων σχετικά με τις χορηγήσεις και επίσημες απορρίψεις χορήγησης θεωρήσεων βραχείας παραμονής, διέλευσης και διέλευσης από αερολιμένα θα πραγματοποιείται σε τριμηνιαία βάση.

2. Με την επιφύλαξη των υποχρεώσεων που προκύπτουν από το άρθρο 16 της σύμβασης, όπως τούτο ορίζεται ρητά στο παράρτημα 14 της ΚΠΕ, οι οποίες επιβάλλουν στους εταίρους Σένγκεν να διαβιβάζουν εντός προθεσμίας 72 ωρών τα δεδομένα σχετικά με τη χορήγηση θεώρησης περιορισμένης εδαφικής ισχύος (VTL), υπενθυμίζεται εντόνως στις διπλωματικές και προξενικές αρχές Σένγκεν η υποχρέωση [SCH/Com-ex (95) decl. 4] να ανταλλάσσουν σε μηνιαία βάση τα στατιστικά στοιχεία τους σχετικά με τις θεωρήσεις VTL που χορηγήθηκαν κατά τον προηγούμενο μήνα και να διαβιβάζουν τα εν λόγω στατιστικά στοιχεία στην αντίστοιχη κεντρική αρχή.

3. Το σχετικό κεφάλαιο VIII της ΚΠΕ(1) θα συμπληρωθεί αντίστοιχα.

Βρυξέλλες, 21 Απριλίου 1998.

Ο Πρόεδρος

J. Vande Lanotte

(1) Βλέπε έγγραφο SCH/Com-ex (99) 13.
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 16ης Δεκεμβρίου 1998

σχετικά με τη θέση σε ισχύ της σύμβασης εφαρμογής Σένγκεν στην Ελλάδα

[SCH/Com-ex (98) 49 rev. 3]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας του Σένγκεν,

το άρθρο 6 της από 6ης Νοεμβρίου 1992 συμφωνίας με την Ελλάδα σε συνδυασμό με την κοινή δήλωση σχετικά με το άρθρο 6 της τελικής πράξης της ανωτέρω συμφωνίας προσχώρησης,

την από 7ης Οκτωβρίου 1997 απόφασή της σχετικά με τη θέση σε ισχύ της σύμβασης εφαρμογής της συμφωνίας του Σένγκεν στην Ελλάδα [SCH/Com-ex (97) 29 rev. 2],

την έκθεση της ειδικής επιτροπής για την Ελλάδα [SCH/C (98) 123 rev. 2],

τις επιμέρους εκθέσεις της ειδικής επιτροπής για την Ελλάδα,

Επιβεβαιώνοντας την πολιτική βούληση της εκτελεστικής επιτροπής της 7ης Οκτωβρίου 1997 για την πλήρη θέση σε ισχύ της σύμβασης εφαρμογής Σένγκεν για την Ελλάδα, όπως αυτή εκφράζεται στην απόφαση SCH/Com-ex (97) 29, rev. 2,

Αναγνωρίζοντας και χαιρετίζοντας το γεγονός ότι η Ελλάδα ήδη πληροί τις προϋποθέσεις για την πλήρη εφαρμογή της σύμβασης στον τομέα των θεωρήσεων, της αστυνομικής και δικαστικής συνεργασίας, της καταπολέμησης της διακίνησης ναρκωτικών, του συστήματος πληροφοριών Σένγκεν και της προστασίας δεδομένων,

Λαμβάνοντας υπόψη ότι η Ελλάδα έχει ήδη σημειώσει σημαντική πρόοδο, ειδικότερα στα αεροδρόμια, σε ό,τι αφορά την προσαρμογή της ασφάλειας στα εξωτερικά σύνορα στις απαιτήσεις Σένγκεν,

ΑΠΟΦΑΣΙΖΕΙ:

1. Η Ελλάδα θα ενημερώσει τα λοιπά συμβαλλόμενα μέρη σχετικά με τη χρονική στιγμή κατά την οποία θεωρεί ότι πληροί τις απαιτήσεις Σένγκεν στον τομέα της ασφάλειας των θαλασσίων και χερσαίων εξωτερικών συνόρων.

2. Οι έλεγχοι των προσώπων στα εσωτερικά σύνορα με την Ελλάδα θα αρθούν όταν η εκτελεστική επιτροπή διαπιστώσει, βάσει των αντιστοίχων επαληθεύσεων και επισκέψεων της ειδικής επιτροπής, ότι πληρούνται οι προϋποθέσεις Σένγκεν για την προστασία των εξωτερικών θαλάσσιων και χερσαίων συνόρων της Ελλάδας.

3. Η πλήρωση των απαιτήσεων όσον αφορά το διαθέσιμο ανθρώπινο δυναμικό και εξοπλισμό, την εκπαίδευση του προσωπικού των οργάνων που είναι αρμόδια για τον έλεγχο και την επιτήρηση των συνόρων, τον συντονισμό μεταξύ των συμμετεχόντων υπηρεσιακών κλάδων θα επαληθευθεί βάσει επισκέψεων. Οι απαιτούμενες βελτιώσεις στους τομείς:

- του μηχανισμού θαλάσσιας επιτήρησης,

- της ευελιξίας κατά τις παρεμβάσεις κινητών μονάδων και

- της εφαρμογής του άρθρου 26 της σύμβασης εφαρμογής Σένγκεν,

μπορεί να καταδειχθούν μέσω της υποβολής εγγράφων και τεκμηρίωσης.

4. Η εκτελεστική επιτροπή θα λάβει απόφαση, ει δυνατό, έως το τέλος του 1999.

Βερολίνο, 16 Δεκεμβρίου 1998.

Ο Πρόεδρος

C. H. Schapper
Κεκτημένο του Σένγκεν - Απόφαση της εκτελεστικής επιτροπής της 23ης Ιουνίου 1998 σχετικά με τη γενική ρήτρα που καλύπτει το σύνολο του τεχνικού κεκτημένου Σένγκεν [SCH/Com-ex (98) rev. 29]



Επίσημη Εφημερίδα αριθ. L 239 της 22/09/2000 σ. 0144 - 0144



ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ της 23ης Ιουνίου 1998 σχετικά με τη γενική ρήτρα που καλύπτει το σύνολο του τεχνικού κεκτημένου Σένγκεν [SCH/Com-ex (98) 29 rev.] Η ΕΚΤΕΛΕΣΤΙΚΗ ΕΠΙΤΡΟΠΗ, Έχοντας υπόψη: το άρθρο 132 της σύμβασης εφαρμογής της συμφωνίας Σένγκεν, τα άρθρα 92 και 93 της εν λόγω σύμβασης, ΕΠΙΒΕΒΑΙΩΝΕΙ: ότι στα πλαίσια της λειτουργίας του SIS έχουν εγκριθεί ρυθμίσεις, διαδικασίες και κανονισμοί στον οργανωτικό, τον επιχειρησιακό και τον τεχνικό τομέα, καθώς και στον τομέα της προστασίας δεδομένων προσωπικού χαρακτήρα, και συνιστά τη διατήρηση αυτών μετά την έναρξη ισχύος της συνθήκης του Άμστερνταμ. Οστάνδη, 23 Ιουνίου 1998. Ο Πρόεδρος L. Tobback
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 16ης Δεκεμβρίου 1998

σχετικά με το μνημόνιο διασυνοριακής αστυνομικής συνεργασίας

[SCH/Cοm-ex (98) 52]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας Σένγκεν,

το άρθρο 2 παράγραφος 3 και τα άρθρα 7, 39, 40, 41, 46, 47 και 92 της ανωτέρω σύμβασης,

ΑΠΟΦΑΣΙΖΕΙ:

1. Το μνημόνιο διασυνοριακής αστυνομικής συνεργασίας [SCH/I (98) 90(1)] εγκρίνεται στην έκδοση που περιλαμβάνεται στο παράρτημα. Η δήλωση της εκτελεστικής επιτροπής της 29ης Ιουνίου 1995 [SCH/Com-ex (95) décl. 2] καταργείται.

2. Το εγχειρίδιο Σένγκεν για την αστυνομική συνεργασία σε θέματα δημόσιας τάξης και ασφάλειας [SCH/I (97) 36, rev. 5] ενσωματώθηκε στο μνημόνιο διασυνοριακής αστυνομικής συνεργασίας. Η απόφαση της εκτελεστικής επιτροπής της 24ης Ιουνίου 1997 [SCH/Cοm-ex (97) 6, rev. 2] καταργείται.

3. Τα συμβαλλόμενα μέρη ενσωματώνουν το μνημόνιο διασυνοριακής αστυνομικής συνεργασίας στις εθνικές τους οδηγίες και το διαβιβάζουν στις αστυνομικές τους υπηρεσίες με σκοπό την υλοποίησή του.

4. Η συντακτική παρακολούθηση του μνημονίου που διατηρείται υπό τη μορφή συλλογής χωριστών φύλλων πραγματοποιείται στη γραμματεία Σένγκεν. Προς το σκοπό αυτό, τα συμβαλλόμενα μέρη ενημερώνουν συνεχώς τη γενική γραμματεία για τις τροποποιήσεις σχετικά με τα εθνικά τους δελτία.

5. Η εν ενεργεία προεδρία συμβουλεύεται κάθε εξάμηνο τα κράτη σε ό,τι αφορά την ανάγκη να ενημερώνεται το γενικό μέρος και προβαίνει στην ενημέρωση του μνημονίου.

6. Η προεδρία διαβιβάζει το μνημόνιο στην Ευρωπαϊκή Ένωση προς ενημέρωση.

Βερολίνο, 16 Δεκεμβρίου 1998.

Ο Πρόεδρος

C. H. Schapper

(1) Έγγραφο περιορισμένης χρήσης.
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 23ης Ιουνίου 1998

σχετικά με τους τίτλους διαμονής του Μονακό

[SCH/Com-ex (98) 19]

Η ΕΚΤΕΛΕΣΤΙΚΗ ΕΠΙΤΡΟΠΗ,

Εκτιμώντας:

ότι ελεύθερη κυκλοφορία μεταξύ Γαλλίας και Μονακό θεσμοθετήθηκε πριν από τη θέση της σύμβασης εφαρμογής της συμφωνίας του Σένγκεν σε ισχύ,

ότι τα συμβαλλόμενα μέρη της σύμβασης εφαρμογής της συμφωνίας του Σένγκεν δεν αμφισβήτησαν το εν λόγω καθεστώς ελεύθερης κυκλοφορίας,

ότι βάσει της σύμβασης περί γειτονίας μεταξύ Γαλλίας και Μονακό της 18ης Μαΐου 1963 όπως τροποποιήθηκε και συμπληρώθηκε μέσω ανταλλαγής επιστολών την 15η Δεκεμβρίου 1997, οι γαλλικές αρχές εφαρμόζουν τους κανόνες και ελέγχους που προβλέπονται από τη σύμβαση εφαρμογής της συμφωνίας του Σένγκεν για την άσκηση των ελέγχων σχετικά με την είσοδο, την παραμονή και την εγκατάσταση αλλοδαπών στο Πριγκιπάτο του Μονακό,

- ΑΠΟΦΑΣΙΖΕΙ: να εγγράψει τους τίτλους διαμονής του Μονακό στο τμήμα του παραρτήματος 4 της κοινής προξενικής εγκυκλίου(1) το οποίο αναφέρεται στις γαλλικές αρχές.

- ΑΠΟΦΑΣΙΖΕΙ: να εγγράψει το Monaco-Héliport και το Monaco-Port de la Condamine στα νομοθετημένα σημεία συνοριακής διέλευσης του παραρτήματος I του κοινού εγχειριδίου(2).

- ΑΠΟΦΑΣΙΖΕΙ: να εγγράψει τους τίτλους διαμονής του Μονακό στο τμήμα του παραρτήματος XI του κοινού εγχειριδίου το οποίο αναφέρεται στις γαλλικές αρχές.

- ΑΠΟΦΑΣΙΖΕΙ: η χορήγηση ή ανανέωση τίτλων διαμονής του Μονακό δε θα υποχρεώνει τα συμβαλλόμενα μέρη να προβούν στην ανάκληση μιας καταχώρησης από το SIS με σκοπό την απαγόρευση εισόδου.

Οστάνδη, 23 Ιουνίου 1998.

Ο Πρόεδρος

L. Tobback

(1) Βλέπε έγγραφο SCH/Com-ex (99) 13.

(2) Εμπιστευτικό έγγραφο. Βλέπε SCH/Com-ex (98) 17
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 16ης Σεπτεμβρίου 1998

σχετικά με τη δημιουργία ad hoc επιτροπής για την Ελλάδα

[SCH/Com-ex (98) 43 rev.]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας του Σένγκεν,

το γεγονός ότι η συμφωνία προσχώρησης της Ελληνικής Δημοκρατίας στη σύμβαση εφαρμογής της συμφωνίας του Σένγκεν τέθηκε εν μέρει σε ισχύ με την απόφαση της 7ης Οκτωβρίου 1997,

ΑΠΟΦΑΣΙΖΕΙ:

1. Τη σύσταση μιας ad hoc επιτροπής, προκειμένου να εξεταστεί αν η Ελλάδα πληροί όλες τις προϋποθέσεις για την κατάργηση των ελέγχων των προσώπων στα εσωτερικά σύνορα. Στην επιτροπή αυτή είναι δυνατό να συμμετάσχουν όλα τα συμβαλλόμενα μέρη με την αποστολή εμπειρογνωμόνων.

2. Η επιτροπή αυτή είναι επιφορτισμένη να συγκεντρώνει πληροφορίες στους ακόλουθους τομείς:

- έλεγχο στα εξωτερικά σύνορα, ιδίως η εφαρμογή του κοινού εγχειριδίου,

- επιτήρηση των χερσαίων και θαλασσίων εξωτερικών συνόρων,

- θεωρήσεις, ιδίως η εφαρμογή της ΚΠΕ,

- προϋποθέσεις κυκλοφορίας υπηκόων τρίτων κρατών, συμπεριλαμβανομένης της καταπολέμησης της παράνομης μετανάστευσης και της παράνομης διαμονής,

- τίτλοι διαμονής και καταχωρήσεις με σκοπό την απαγόρευση εισόδου,

- αστυνομική συνεργασία,

- δικαστική συνδρομή σε θέματα ποινικών υποθέσεων, συμπεριλαμβανομένης της έκδοσης,

- ναρκωτικά,

- σύστημα πληροφόρησης Σένγκεν (SIS), ιδίως η εφαρμογή του εγχειριδίου SIRENE,

- προστασία δεδομένων προσωπικού χαρακτήρα,

- πολιτικές απομάκρυνσης και επανεισδοχής,

- καθεστώς κυκλοφορίας στα αεροδρόμια.

3. Σε ό,τι αφορά τον έλεγχο των εξωτερικών συνόρων και το καθεστώς κυκλοφορίας στα αεροδρόμια, η επιτροπή αξιολογεί τις συλλεγείσες πληροφορίες. Η εν λόγω επιτροπή προβαίνει στη διατύπωση παρατηρήσεων σχετικά με τους υπόλοιπους τομείς.

4. Η επιτροπή συνοψίζει τις συλλεγείσες πληροφορίες καθώς και τις αξιολογήσεις και παρατηρήσεις της σε έκθεση, την οποία υποβάλει στην υποομάδα "Σύνορα" και την κεντρική ομάδα. Βάσει της έκθεσης αυτής, η εκτελεστική επιτροπή θα λάβει απόφαση, το αργότερο κατά τη σύνοδο του Δεκεμβρίου 1998, σύμφωνα με την απόφαση της εκτελεστικής επιτροπής της 7ης Οκτωβρίου 1997 στη Βιέννη.

Königswinter, 16 Σεπτεμβρίου 1998.

Ο Πρόεδρος

M. Kanther
ΑΠΟΦΑΣΗ ΤΗΣ ΚΕΝΤΡΙΚΗΣ ΟΜΑΔΑΣ

της 27ης Οκτωβρίου 1998

σχετικά με πρόγραμμα δράσης για την καταπολέμηση της παράνομης μετανάστευσης

[SCH/C (98) 117]

Η ΚΕΝΤΡΙΚΗ ΟΜΑΔΑ,

Έχοντας υπόψη:

Έχοντας υπόψη το άρθρο 132 της σύμβασης εφαρμογής της Συμφωνίας του Σένγκεν, σε σχέση με την απόφαση της εκτελεστικής επιτροπής της 16ης Σεπτεμβρίου 1998,

ΑΠΟΦΑΣΙΖΕΙ:

Σύμφωνα με την εντολή που ανατέθηκε από την εκτελεστική επιτροπή στις 16 Σεπτεμβρίου 1998, τίθεται σε εφαρμογή το πρόγραμμα δράσης σχετικά με τη λήψη μέτρων για την καταπολέμηση της λαθρομετανάστευσης στην αναθεωρημένη και οριστική έκδοσή του, η οποία υποβάλλεται συνημμένως [SCH/Com-ex (98) 37 def.].

Βρυξέλλες, 27 Οκτωβρίου 1998.

Ο Πρόεδρος

B. Schattenberg
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 21ης Απριλίου 1998

σχετικά με το C.SIS με 15/18 συνδέσεις

[SCH/Com-ex (98) 11]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας του Σένγκεν,

το άρθρο 92 παράγραφος 3 της εν λόγω σύμβασης,

την απόφαση της εκτελεστικής επιτροπής για την αναβάθμιση και την επέκταση του C.SIS [SCH/Com-ex (97) 24],

τις γνωμοδοτήσεις των τεχνικών ομάδων οι οποίες επικυρώθηκαν από την κεντρική ομάδα κατά τη συνεδρίαση αυτής στις 30 Μαρτίου 1998,

ΑΠΟΦΑΣΙΖΕΙ:

Το αναβαθμισμένο C.SIS προβλέπεται να διαθέτει 18 συνδέσεις, εκ των οποίων 15 συνδέσεις για τα υπογράφοντα κράτη και 3 συνδέσεις τεχνικής εφεδρείας.

Βρυξέλλες, 21 Απριλίου 1998.

Ο Πρόεδρος

J. Vande Lanotte
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 23ης Ιουνίου 1998

σχετικά με τα μέτρα που θα ληφθούν έναντι των κρατών τα οποία θέτουν προβλήματα σε θέματα χορήγησης εγγράφων για την απομάκρυνση από το χώρο Σένγκεν

[SCH/Com-ex (98) rev. 18]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας του Σένγκεν,

το άρθρο 23 της εν λόγω σύμβασης,

ΑΠΟΦΑΣΙΖΕΙ:

Τα μέτρα που θα ληφθούν έναντι των κρατών τα οποία θέτουν προβλήματα σε θέματα χορήγησης εγγράφων που επιτρέπουν την απομάκρυνση από το χώρο Σένγκεν θα εγκριθούν σύμφωνα με τη διαδικασία που καθορίζεται στο συνημμένο στο παράρτημα έγγραφο.

Οστάνδη, 23 Ιουνίου 1998.

Ο Πρόεδρος

L. Tobback

Θέμα: Μέτρα που θα ληφθούν έναντι των κρατών, τα οποία δημιουργούν προβλήματα κατά τη χορήγηση εγγράφων που επιτρέπουν την απομάκρυνση των υπηκόων τους από το χώρο Σένγκεν

SCH/II-Read (98) 2, rev. 2

Η βελγική προεδρία επανειλημμένα (εκτελεστική επιτροπή της 15ης Δεκεμβρίου 1997 στη Βιέννη, κεντρική ομάδα της 14ης Ιανουαρίου 1998 στο Μπρυζ και της 23ης Φεβρουαρίου 1998 στο Λουξεμβούργο) εκδήλωσε τη βούλησή της να εξευρεθεί λύση στα προβλήματα που σχετίζονται με την επανεισδοχή των παρανόμων αλλοδαπών.

Ειδικότερα πρόκειται για τον επαναπατρισμό των αλλοδαπών αυτών, ο οποίος καθίσταται δυσχερής λόγω της έλλειψης συνεργασίας εκ μέρους των προξενικών αρχών, των ευρισκομένων στις πρωτεύουσες των κρατών Σένγκεν, όταν πρόκειται να χορηγηθούν άδειες διέλευσης. Επί του παρόντος, σε εθνικό επίπεδο εξετάζονται προπλάσματα λύσεων, εντούτοις μία προσέγγιση Σένγκεν γύρω από την όλη προβληματική θα μπορούσε να καταλήξει σε αποτελεσματικότερες λύσεις.

Ένα από τα ενδεχόμενα που πρότεινε το Βέλγιο συνίσταται στη λήψη των εξής μέτρων. Ένα κράτος Σένγκεν διαπιστώνει ότι συναντά σοβαρές δυσκολίες κατά τη χορήγηση άδειας διέλευσης με σκοπό τον επαναπατρισμό των παρανόμως διαμενόντων αλλοδαπών. Ενημερώνει για το πρόβλημα τον πρεσβευτή του στην οικεία χώρα και τον εξουσιοδοτεί να επεξεργαστεί, σε συνεργασία με τους ομολόγους του Σένγκεν, μέτρα που θα ληφθούν επιτόπου.

Σε μία πρώτη φάση, οι πρεσβευτές των κρατών Σένγκεν θα μπορούσαν να εξετάσουν το ενδεχόμενο ανάληψης επαφών με τις τοπικές αρχές ώστε να τις ευαισθητοποιήσουν στο πρόβλημα επανεισδοχής των υπηκόων τους και να προβλέψουν ad hoc λύσεις. Πράγματι, το πλεονέκτημα ανάληψης δράσεως σε τοπικό επίπεδο έγκειται στο ότι οι εθνικές αρχές της χώρας είναι μερικές φορές προθυμότερες να διαπραγματευτούν την επανεισδοχή των υπηκόων τους απ' ό,τι οι προξενικές τους αρχές στις πρωτεύουσες Σένγκεν.

Η υποομάδα "Επανεισδοχή" θα κρατείται ενήμερη για τις "τοπικές δράσεις" που αναλαμβάνονται. Η κεντρική ομάδα θα ενημερώνει την εκτελεστική επιτροπή για τις αναληφθείσες δράσεις καθώς και για τα αποτελέσματα αυτών.

Σε περίπτωση που οι επαφές αυτές αποτύχουν, μπορεί να χρησιμοποιηθούν άλλα μέτρα ευαισθητοποίησης -αναμφίβολα πιο καταναγκαστικά- όπως η πολιτική χορήγησης θεωρήσεων. Τα εν λόγω μέτρα θα εξεταστούν από την υποομάδα "Θεωρήσεις".

Εναπόκειται στη διακριτική ευχέρεια κάθε κράτους Σένγκεν να εφαρμόσει ή να μην εφαρμόσει τα τυχόν προτεινόμενα αντίμετρα.
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 16ης Σεπτεμβρίου 1998

σχετικά με τη διαβίβαση του κοινού εγχειριδίου στα υποψήφια προς ένταξη κράτη στην ΕΕ

[SCH/Com-ex (98) 35 rev. 2]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη το άρθρο 132 της σύμβασης εφαρμογής της συμφωνίας του Σένγκεν,

Εκτιμώντας ότι το κεκτημένο Σένγκεν ενσωματώνεται στην Ευρωπαϊκή Ένωση, σύμφωνα με το πρωτόκολλο της συνθήκης του Άμστερνταμ,

Λαμβάνοντας υπόψη ότι σύμφωνα με το άρθρο 8 του προαναφερθέντος πρωτοκόλλου, το κεκτημένο Σένγκεν πρέπει να θεωρηθεί ως κεκτημένο πλήρως αποδεκτό από όλα τα υποψήφια προς ένταξη κράτη, τα οποία θα πρέπει να είναι δεόντως προετοιμασμένα για το σκοπό αυτό,

Έχοντας υπόψη ότι, ειδικότερα, το κοινό εγχειρίδιο σχετικά με τον έλεγχο των εξωτερικών συνόρων αποτελεί σημαντικό στοιχείο του κεκτημένου Σένγκεν, τα δε κράτη με τα οποία διεξάγονται συγκεκριμένες διαπραγματεύσεις ένταξης πρέπει ήδη να ενημερωθούν σχετικά προκειμένου να μπορούν να προετοιμαστούν για την αποδοχή του κεκτημένου αυτού,

Εκτιμώντας ότι η διαβίβαση του κοινού εγχειριδίου σχετικά με τον έλεγχο των εξωτερικών συνόρων, εκτός από συγκεκριμένα παραρτήματα, καθώς και άλλων εγγράφων στα κράτη με τα οποία διεξάγονται συγκεκριμένες διαπραγματεύσεις ένταξης, είναι απαραίτητη, μολονότι πρόκειται για έγγραφα εμπιστευτικού χαρακτήρα,

Λαμβάνοντας υπόψη ότι είναι επίσης δυνατή η διαβίβαση δημοσίων αποφάσεων και δηλώσεων της εκτελεστικής επιτροπής,

ΑΠΟΦΑΣΙΖΕΙ:

1. Η εκάστοτε προεδρία μπορεί να αποστείλει το κοινό εγχειρίδιο σχετικά με τον έλεγχο των εξωτερικών συνόρων, χωρίς τα παραρτήματα 6β, 6γ και 14β, στα κράτη με τα οποία διεξάγονται συγκεκριμένες διαπραγματεύσεις με σκοπό την ένταξή τους στην Ευρωπαϊκή Ένωση.

2. Η κεντρική ομάδα εξουσιοδοτείται να αποφασίζει κατά περίπτωση ως προς τη διαβίβαση λοιπών εγγράφων εμπιστευτικού χαρακτήρα στα κράτη με τα οποία διεξάγονται συγκεκριμένες διαπραγματεύσεις με σκοπό την ένταξή τους στην Ευρωπαϊκή Ένωση.

3. Σύμφωνα με τα ως άνω σημεία 1 και 2, κατά τη διαβίβαση αυτή πρέπει να διευκρινιστεί ότι πρόκειται για έγγραφο εμπιστευτικού χαρακτήρα. Το κράτος στο οποίο διαβιβάζεται το κοινό εγχειρίδιο σχετικά με τον έλεγχο των εξωτερικών συνόρων ή άλλο διαβαθμισμένο έγγραφο εμπιστευτικού χαρακτήρα, οφείλει να μεταχειρίζεται τα έγγραφα αυτά ως έγγραφα εμπιστευτικού χαρακτήρα.

4. Η εκάστοτε προεδρία μπορεί να διαβιβάζει δημόσιες αποφάσεις και δηλώσεις της εκτελεστικής επιτροπής καθώς και λοιπά έγγραφα, που δεν είναι διαβαθμισμένα ως εμπιστευτικά, στα κράτη και τις λοιπές υπηρεσίες με σκοπό την υπηρεσιακή χρήση των εγγράφων αυτών, όταν προς τούτο εκδηλώνεται αιτιολογημένο ενδιαφέρον.

Königswinter, 16 Σεπτεμβρίου 1998.

Ο Πρόεδρος

M. Kanther